Lífrænt te sem inniheldur allt að 4% áfengismagn er til sölu í verslunum Hagkaups . Áfengismagnið næst þegar teið gerjast ofan í flöskunni . Foreldrasamtök gegn áfengisauglýsingum telja sölu Hagkaups á drykknum í andstöðu við lög . Hagkaup hefur ekki vínveitingaleyfi og er versluninni því ekki heimilt að selja drykki með svo miklu áfengismagni . Vísir greinir frá . Drykkurinn , sem heitir GT’s Kombucha , er flokkaður sem heilsudrykkur í verslunum Hagkaups . Aftan á flöskunni koma fram upplýsingar um gerjunina og hugsanlegt áfengismagn . Þá stendur framan á flöskunum að kaupandi þarf að hafa náð 21 árs aldri . Foreldrasamtök gegn áfengisauglýsingum hafa borist ábendingar um vöruna . „ Við í foreldrasamtökunum fórum í Hagkaup í Garðabæ til að sannreyna að þessi vara stæði öllum til boða , ” sagði Árni Guðmundsson , formaður samtakanna , í samtali við Vísi . „ Þarna fer að okkar mati fram ólögleg sala áfengra drykkja og því höfum til tilkynnt þetta til lögreglu . Hagkaup hefur hvorki vínveitingaleyfi né leyfi til sölu áfengis . “ „ Það skiptir miklu máli að menn fari eftir lögum og reglum þegar áfengir drykkir eru annars vegar . Þarna getur hver sem er og börn þar á meðal nálgast áfenga drykki . Því viljum við að lögregla skoði málið alvarlega , “ bætti Árni við .